Den danske racerkører Kevin Magnussen skal i den kommende sæson køre Formel 1 for Renault. I dag blev han præsenteret på et pressemøde i Paris.

Den længe ventede nyhed er nu officiel.

Kevin Magnussen blev for kort tid siden præsenteret som ny kører for det franske Formel 1-team Renault på et pressemøde i Paris.

Dermed gør Kevin Magnussen comeback i motorsportens kongeklasse efter et års fravær. I sidste sæson kørte den 23-årige dansker som reserve- og testkører for det britiske team McLaren.

Den danske racerkører bliver i 2016-sæsonen teamkammerat med Jolyon Palmer, der er debutant i Formel 1.

Første Formel 1-Grand Prix i 2016 er i Melbourne i Australien d. 20. marts.

I sin Formel 1-debut i 2014 fik Kevin Magnussen en andenplads ved grandprixet i Melbourne, og han opnåede 55 point i sine 19 starter i sæsonen.

Se mere om Kevin Magnussen i Sportscenter Special kl. 18 på TV 2 SPORT.

